ZMLUVA O DIELO

(ďalej len „Zmluva“)

*uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej ako „****Obchodný zákonník****“) a § 3 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „****Zákon o verejnom obstarávaní****“)*

*medzi:*

**Objednávateľ:**

**Názov: „VEK NÁDEJE“, Zariadenie sociálnych služieb Nové Zámky**

Sídlo: **Šoltésovej č. 2, 940 59 Nové Zámky**

Zastúpený: Ing. Peter Mészáros

Bankové spojenie: Štátna pokladnica

IBAN: SK07 8180 0000 0070 0031 2639

IČO: 00655341

DIČ: 2021051989

Telefón: 035/6414068

(ďalej len „**Objednávateľ**“)

a

**Zhotoviteľ:**

**Obchodné meno:** *(doplní uchádzač)*

Sídlo: *(doplní uchádzač)*

Zastúpený: *(doplní uchádzač)*

Bankové spojenie: *(doplní uchádzač)*

IBAN: *(doplní uchádzač)*

IČO : *(doplní uchádzač)*

DIČ : *(doplní uchádzač)*

IČ DPH: *(doplní uchádzač)*

Reg. č. z Obch. registra.: *(doplní uchádzač)*

Odd. Sro, vl. č.: *(doplní uchádzač)*

Tel.: *(doplní uchádzač)*

email: *(doplní uchádzač)*

(ďalej len „**Zhotoviteľ“**)

(ďalej Objednávateľ a Zhotoviteľ spolu ako „**Zmluvné strany**“)

**Čl. I**

**Preambula**

* 1. Objednávateľ je verejným obstarávateľom, ktorý má záujem na odbornom a kvalitnom zabezpečení realizácie diela uvedeného v čl. II tejto Zmluvy.
  2. Objednávateľ na obstaranie predmetu tejto Zmluvy použil postup verejného obstarávania uvedený v ustanovení §117 Zákona o verejnom obstarávaní. Opis predmetu zákazky tvorí Prílohu č. 1 tejto Zmluvy.
  3. Zhotoviteľ má záujem vykonať pre Objednávateľa dielo uvedené v čl. II tejto Zmluvy. Zhotoviteľ prehlasuje, že on ako aj jeho zamestnanci a ním zmluvne poverené osoby sú odborne kvalifikovaní a spôsobilí k vykonávaniu diela podľa platných právnych predpisov a technických noriem.
  4. Zhotoviteľ má povinnosť zapisovať sa do registra partnerov verejného sektora a je zapísaný v registri partnerov verejného sektora.

**Čl. II**

**Predmet Zmluvy**

1. Predmetom tejto Zmluvy je záväzok Zhotoviteľa vykonať pre Objednávateľa dielo spočívajúce v uskutočnení stavebných prác a dodávok súvisiacich s realizáciou stavby: **„Výmena štyroch osobných výťahov v bloku A a B“***,* ktoré sú financované z rozpočtu Objednávateľa ako verejného obstarávateľa (ďalej ako „**Dielo**“) a záväzok Objednávateľa zaplatiť Zhotoviteľovi dohodnutú cenu za riadne a včasné vykonanie Diela v súlade s touto Zmluvou.
2. Dielo pozostáva zo stavebných prác podľa Zhotoviteľom neceneného výkazu výmer v súlade s položkovým rozpočtom Diela, ktorý tvorí Prílohu č. 2 tejto Zmluvy.
3. Súčasťou vykonania Diela sú tiež všetky revízie, skúšky, merania, ktoré je potrebné vykonať pred protokolárnym odovzdaním Diela Objednávateľovi, vrátane jeho komplexného vyskúšania, ktoré sa zaväzuje zabezpečiť na vlastné náklady Zhotoviteľ.
4. Zhotoviteľ týmto berie na vedomie a súhlasí, že všetky stavebné práce resp. celé Dielo sa bude realizovať počas trvalej prevádzky Objednávateľa alebo subjektu, ktorý je v jeho zriaďovateľskej pôsobnosti, v správe ktorého sa nachádza majetok, na ktorom sa bude realizovať Dielo na základe tejto Zmluvy. Dôvod, rozsah a predpokladanú alebo skutočnú dobu obmedzenia plynulosti prevádzky je Zhotoviteľ povinný vždy prerokovať s Objednávateľom vopred.

2.5 Zhotoviteľ zrealizuje všetky stavebné práce v súlade s podmienkami vydanými príslušným stavebným úradom, podľa platných STN, STN EN a technických a technologických predpisov, zabezpečí revízne správy v tých prípadoch, kde to vyžaduje Vyhláška č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.

2.6 Materiály, stavebné diely a výrobky zabezpečené Zhotoviteľom musia byť dokladované certifikátmi zhody podľa zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov. Materiály, stavebné diely a výrobky zabezpečené Zhotoviteľom, ktoré certifikáty zhody nebudú mať, resp. nebudú zodpovedať zmluvným a požadovaným skúškam, musí Zhotoviteľ na vlastné náklady odstrániť a nahradiť certifikovanými. Z tohto titulu vzniknuté škody v plnej miere znáša Zhotoviteľ.

**Čl. III**

**Miesto a termín vykonania Diela**

* 1. Miestom vykonania Diela je: **„VEK NÁDEJE“, Zariadenie sociálnych služieb Nové Zámky, Šoltésovej č. 2, 940 59 Nové Zámky**
  2. Zhotoviteľ sa zaväzuje vykonať Dielo **v termíne do 8 mesiacov** odo dňa prevzatia staveniska podľa čl. IV ods. 4.2 Zmluvy, v súlade s príslušnými platnými STN, STN EN, technickými a technologickými predpismi (ďalej ako „**Termín plnenia**“), pričom jednotlivé stavebné práce sa zaväzuje vykonať v termínoch podľa harmonogramu prác, ktorý v origináli tvorí Prílohu č. 3 tejto Zmluvy (ďalej len „**Harmonogram prác**“). Za správnosť a úplnosť harmonogramu prác zodpovedá v plnej miere Zhotoviteľ.
  3. Zhotoviteľ sa zároveň zaväzuje v nasledovných dohodnutých termínoch:
     1. prevziať od Objednávateľa stavenisko **v termíne** **do 10 pracovných dní** odo dňa nadobudnutia účinnosti tejto Zmluvy, a to podľa čl. IV bod 4.1 a 4.2
     2. začať vykonávať Dielo najneskôr **v termíne do 7 pracovných dní** od prevzatia staveniska,
     3. uvoľniť stavenisko vrátane odpratania vzniknutého odpadu ku dňu Preberacieho konania Diela Objednávateľovi podľa čl. VI tejto Zmluvy.

3.4 Zhotoviteľ nie je oprávnený začať vykonávať Dielo skôr ako je ustanovené v ods. 3.3 písm. b) tejto Zmluvy. V prípade porušenia tohto ustanovenia je Objednávateľ oprávnený uložiť Zhotoviteľovi zmluvnú pokutu v zmysle čl. XI ods. 11.5 tejto Zmluvy.

* 1. Zmluvné strany sa výslovne dohodli a Zhotoviteľ berie na vedomie, že Termín plnenia Diela, ako aj termíny obsiahnuté v Harmonograme prác a v ods. 3.3 tejto Zmluvy, sú pre Zhotoviteľa a pre vykonanie Diela záväzné a sú dohodnuté ako najneskoršie prípustné termíny pre vykonanie Diela, t. j. Zhotoviteľ stanovené termíny nesmie prekročiť s výnimkou omeškania spôsobeného tzv. vyššou mocou (neočakávané prírodné a iné javy), nepredvídateľnými skutočnosťami a vydania príkazov a zákazov vládnych alebo miestnych správnych orgánov, ak neboli vyvolané okolnosťami na strane Zhotoviteľa.
  2. Zhotoviteľ je povinný bez meškania ústne, **a zároveň najneskôr do 24 hodín písomne**, oboznámiť Objednávateľa so vznikom akejkoľvek udalosti, ktorá bráni alebo sťažuje realizáciu Diela s potenciálnym dôsledkom omeškania s Termínom plnenia Diela Zhotoviteľom a následne to vyznačí v stavebnom denníku.
  3. Zmluvné strany sa dohodli, že Zhotoviteľ nie je v omeškaní s plnením tejto Zmluvy po dobu, po ktorú nemohol svoju povinnosť plniť z dôvodu prekážok vzniknutých na strane Objednávateľa. V tomto prípade má Zhotoviteľ právo na predĺženie Termínu plnenia Diela o obdobie, počas ktorého existovala prekážka na strane Objednávateľa  o obdobie, ktoré Zhotoviteľ z tohto dôvodu požaduje na riadne vykonanie Diela. Všetky prekážky vzniknuté na strane Objednávateľa budú zapísané v stavebnom denníku.
  4. V záujme právnej istoty Zmluvné strany berú na vedomie, že predĺženie Termínu plnenia Diela, a to z akékoľvek dôvodu vrátane dôvodu na strane Objednávateľa, nemá za následok akúkoľvek zmenu Ceny Diela podľa čl. VIII tejto Zmluvy.

**Čl. IV.**

**Spôsob vykonania Diela**

* 1. Zhotoviteľ sa zaväzuje nezačať so stavebnými prácami pred odovzdaním staveniska a jednotlivých úsekov stavby. Práce zaháji až po písomnej výzve a po odovzdaní staveniska Objednávateľom. Zhotoviteľ je povinný postupovať podľa čl. III ods. 3.3. písm. b) Zmluvy.
  2. Objednávateľ je povinný odovzdať Zhotoviteľovi stavenisko na základe písomného protokolu o odovzdaní a prevzatí staveniska určí body možného napojenia elektrickej energie, pitnej a úžitkovej vody a vzájomné finančné preúčtovanie čerpania. Deň podpísania protokolu o odovzdaní a prevzatí staveniska sa považuje za deň riadneho odovzdania staveniska Zhotoviteľovi.
  3. Zhotoviteľ sa zaväzuje vykonať Dielo riadne a včas v Termíne plnenia v súlade s:

1. Výkazom výmer vypracovaným spracovateľom VEP-VÝŤAHY, ESKALÁTORY, PLOŠINY, s. r. o., Sládkovičova 12, 900 31 Stupava(ďalej aj ako „**Výkaz výmer**“),
2. špecifikáciou rozsahu Diela uvedenou v tejto Zmluve (čl. II Zmluvy) a v jej prílohách,
3. opisom predmetu zákazky (Príloha č. 1 tejto Zmluvy),
4. položkovým rozpočtom Zhotoviteľa (Príloha č. 2 tejto Zmluvy)
5. platnými právnymi predpismi (stavebnými, technickými, bezpečnostnými a inými) a technickými normami, ktoré sa na vykonanie Diela vzťahujú,

tak, aby Dielo spĺňalo všetky požiadavky príslušných právnych predpisov a technických noriem, a aby Dielo bolo vykonané vo vysokom štandarde stavebno-montážnych prác pri dodržaní projektových parametrov postupov a všeobecne záväzných technických požiadaviek na stavbu.

* 1. Zhotoviteľ je pri realizácii Diela podľa tejto Zmluvy povinný vykonávať všetky úkony súvisiace s vykonávaním Diela s vynaložením náležitej odbornej starostlivosti.
  2. Zhotoviteľ je povinný pri vykonávaní Diela postupovať samostatne, avšak je viazaný aj:

a) ústnymi alebo písomnými pokynmi Objednávateľa resp. ním poverených osôb, ktoré sú Zhotoviteľovi udelené v priebehu vykonávania Diela, ako aj zápismi a dohodami oprávnených zástupcov Zmluvných strán, (ďalej ako **„Zástupca Objednávateľa alebo Objednávateľ“**) je určený: Miroslav Prekop, Ing. Peter Mészáros a Ing. Jana Matulová.

* 1. Zhotoviteľ musí rešpektovať pokyny Zástupcu Objednávateľa, predložené rozpočty, výkaz výmer a technologický postup prác. Zhotoviteľ nevykoná zmeny žiadnych prác bez súhlasu Zástupcu Objednávateľa. Za zmenu prác sa nepovažujú práce, ktorých množstvo sa nezhoduje s množstvom uvedeným v popise prác.
  2. Zhotoviteľ sa zaväzuje vykonať Dielo vo vlastnom mene a na vlastnú zodpovednosť, na svoje náklady a na vlastné nebezpečenstvo. Zhotoviteľ vyhlasuje, že má oprávnenie vykonávať stavebné práce potrebné na vykonanie Diela v rozsahu podľa čl. II tejto Zmluvy.
  3. Zhotoviteľ je povinný na vyzvanie kedykoľvek informovať Objednávateľa o priebehu vykonávaných prác. Zhotoviteľ je zároveň povinný informovať Objednávateľa o všetkých okolnostiach, ktoré sa týkajú plnenia jeho záväzkov z tejto Zmluvy, a to bez zbytočného odkladu po tom, čo sa o nich dozvedel.
  4. Zhotoviteľ je povinný vykonať Dielo osobne, resp. prostredníctvom skúsených, odborne spôsobilých osôb, ktoré sú Zhotoviteľom zamestnané alebo ktoré sú v obdobnom zmluvnom či inom vzťahu so Zhotoviteľom a ktoré sú personálne, technicky, resp. organizačne zdatné na plnenie jednotlivých úloh v rámci realizácie Diela Zhotoviteľom, pričom však v plnom rozsahu Zhotoviteľ zodpovedá za tieto osoby.
  5. Zhotoviteľ zodpovedá za bezpečnosť a ochranu zdravia vlastných pracovníkov, protipožiarne opatrenia a opatrenia proti škodám, ktoré by mohli vzniknúť na majetku Zhotoviteľa a Objednávateľa. Zhotoviteľ zodpovedá za škody, ktoré spôsobia jeho pracovníci (zamestnanci a osoby, ktoré sú v obdobnom zmluvnom či inom vzťahu so Zhotoviteľom) na majetku Objednávateľa.
  6. Náklady na zariadenie staveniska, depóniu zeminy a skladovanie odpadov, ktoré sú výsledkom činnosti zhotoviteľa, je povinný zhotoviteľ uvádzať v položkovom rozpočte ako vedľajšie rozpočtové náklady.
  7. Zhotoviteľ je povinný počas vykonávania Diela zabezpečovať kontrolné skúšky použitých materiálov, ako aj stavebných častí Diela, podľa STN a STN EN. Materiály a stavebné časti, ktoré nevyhoveli kvalitatívnym skúškam Zhotoviteľ odstráni bezodkladne na vlastné náklady.
  8. Zhotoviteľ sa zaväzuje pri vykonávaní Diela použiť dostatok pracovných síl a mechanizmov tak, aby sa Zhotoviteľ nedostával do omeškania s plnením termínov a kvalitatívnych podmienok podľa tejto Zmluvy.
  9. Zhotoviteľ sa zaväzuje vyhotovovať pravidelnú fotodokumentáciu v elektronickej forme na CD z priebehu realizácie Diela ( fotografie, videozáznam), ktorá bude tvoriť povinnú prílohu faktúry v súlade s čl. IX ods. 9.5 Zmluvy.
  10. Zhotoviteľ sa ďalej zaväzuje, že pri vykonávaní Diela sa bude usilovať o maximálne zníženie prašnosti a hlučnosti v mieste jeho vykonávania.
  11. Zhotoviteľ zodpovedá za čistotu a poriadok na mieste vykonávania Diela. Zhotoviteľ odstráni na vlastné náklady odpady, ktoré sú výsledkom jeho činnosti ku dňu Preberacieho konania Diela.
  12. Zhotoviteľ je povinný používať všetky primerané prostriedky k tomu, aby nedošlo k poškodeniu inžinierskych sietí, ciest a mostov umožňujúcich spojenie so staveniskom alebo vedúcim k stavenisku dopravou Zhotoviteľa alebo ktorýmkoľvek z jeho zmluvne poverených osôb. Zhotoviteľ musí vyhľadávať také trasy, vybrať a používať také vozidlá a mechanizmy a obmedziť a rozložiť náklad tak, aby každá doprava na stavenisko a zo staveniska, ktorou dochádza k presunu materiálov, strojného zariadenia Zhotoviteľa, bola vykonávaná tak, aby nevznikli zbytočné škody na týchto inžinierskych sieťach, cestách a mostoch. Vzniknuté závady a poškodenia je Zhotoviteľ povinný bez meškania odstrániť na vlastné náklady uvedením do pôvodného stavu.
  13. Oprávnený Zástupca Objednávateľa je oprávnený dať pracovníkom Zhotoviteľa príkaz prerušiť prácu, ak stavbyvedúci nie je dosiahnuteľný a ak je ohrozená bezpečnosť uskutočňovania Diela, život alebo zdravie pracujúcich na Diele, Dielo nie je realizované v požadovanej kvalite alebo hrozia iné vážne škody. Ak prerušenie realizácie diela z dôvodu nedodržiavania BOZP bude mať za následok predĺženie termínu plnenia diela, tak si bude Objednávateľ uplatňovať zmluvnú pokutu v zmysle článku XI. tejto zmluvy.
  14. Zhotoviteľ bude informovať Objednávateľa o priebehu prác na pravidelných poradách, ktoré bude Zhotoviteľ organizovať podľa potreby. Presný termín porady dohodnú Zmluvné strany vopred.
  15. Objednávateľ vyžaduje, aby Zhotoviteľ najneskôr posledný pracovný deň predchádzajúci dňu odovzdania a prevzatia staveniska predložil Objednávateľovi kópiu uzavretej poistnej zmluvy na obdobie vykonávania Diela, pre prípad jeho zodpovednosti za škodu v minimálnej hodnote Ceny Diela.

**Čl. V**

**Stavebný denník**

* 1. Zhotoviteľ sa zaväzuje odo dňa prevzatia staveniska viesť stavebný denník v súlade s ustanovením § 46d) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Povinnosť viesť stavebný denník končí odovzdaním Diela. V priebehu pracovného času musí byť stavebný denník na stavbe trvalo prístupný. Stavebný denník vedie stavbyvedúci.
  2. Do denníka sa zapisujú všetky skutočnosti rozhodujúce pre plnenie Zmluvy, najmä:

a) údaje o odchýlkach od rozpočtov a Harmonogramu prác,

b) časový postup prác,

c) prípadné prerušenie stavebných prác z dôvodu, že Zhotoviteľ nemôže pokračovať v prácach pre okolnosti, ktoré sú na jeho strane, v takom prípade Zhotoviteľ zdokumentuje v stavebnom denníku stav rozpracovanosti Diela,

d) údaje o počasí (teplota, relatívna vlhkosť, rýchlosť vetra, zrážky),

e) záznamy autorského dozoru, odborného autorského dohľadu,

f) záznamy Zástupcu Objednávateľa,

g) zápisy o vykonaných skúškach,

h) požiadavky Zástupcu Objednávateľa na odstránenie zistených vád,

i) škody na stavbe

5.3 Zápisy v stavebnom denníku sa nepovažujú za zmenu Zmluvy, ale slúžia ako podklad pre prípadné vyhotovenie dodatkov k Zmluve.

**Čl. VI**

**Odovzdanie a prevzatie Diela**

* 1. Zhotoviteľ sa zaväzuje vyzvať Objednávateľa **na prevzatie Diela najmenej 10 kalendárnych dní vopred pred termínom odovzdania a prevzatia diela** (ďalej len **„Preberacie konanie Diela“**)**.** O odovzdaní a prevzatí Diela sa spíše Protokol o odovzdaní a prevzatí diela, ktorý bude podpísaný oprávnenými zástupcami oboch Zmluvných strán (ďalej len “**Protokol**“). Kópiu, vrátane príloh, dostanú všetky strany zúčastnené na Preberacom konaní Diela.
  2. Zhotoviteľ je povinný **najneskôr 5 pracovných dní** pred plánovaným termínom odovzdania a prevzatia Diela odovzdať Objednávateľovi túto dokumentáciu **v dvoch vyhotoveniach**:
  3. finančné doúčtovanie stavby k termínu Preberacieho konania Diela,
  4. zápisnice, certifikáty a osvedčenia o skúškach použitých výrobkov, materiálov, uskutočnených prác, atesty o zabudovaných materiáloch,
  5. doklad o spôsobe nakladania s odpadmi v zmysle platného zákona o odpadoch,
  6. dokumentácia priebehu výstavby (fotografie, videozáznam)
  7. doklad o funkčných skúškach v zmysle platných noriem.
  8. Náklady spojené so zabezpečením vyššie uvedenej dokumentácie znáša Zhotoviteľ.
  9. Ak Zhotoviteľ nepredloží požadovanú dokumentáciu v stanovenej lehote, je Objednávateľ oprávnený neuskutočniť Preberacie konanie Diela a vyúčtovať Zhotoviteľovi vzniknuté režijné náklady.
  10. Dielo môže byť Zhotoviteľom odovzdané a Objednávateľom prevzaté aj v prípade, že v Protokole budú uvedené vady, ktoré samy o sebe ani v spojení s inými nebránia plynulej a bezpečnej prevádzke Diela, so stanovením záväzného termínu ich odstránenia.
  11. Zhotoviteľ splní zmluvný záväzok podľa čl. II tejto Zmluvy riadnym vykonaním a odovzdaním Diela v dohodnutej kvalite a v dohodnutom Termíne plnenia za zmluvne dohodnutú cenu na základe Protokolu, ktorého prílohu budú tvoriť všetky doklady potrebné k riadnemu odovzdaniu a užívaniu Diela Objednávateľom uvedené v ods.6.2 Zmluvy.
  12. Za riadne vykonané Dielo sa považuje Dielo po jeho kompletnom vyhotovení podľa dohodnutého rozsahu uvedeného v čl. II Zmluvy a po odstránení všetkých vád a nedorobkov.

**Čl. VII**

**Možnosť odmietnuť prevziať Dielo**

* 1. Objednávateľ si vyhradzuje právo odmietnuť prevzatie Diela z dôvodu nedodržania STN, STN EN, technicko-kvalitatívnych podmienok pri realizácií Diela.
  2. Objednávateľ má právo Dielo neprevziať najmä v prípade, ak vady Diela budú takého charakteru, že užívanie Diela alebo akejkoľvek jeho príslušnej časti, ktorá je predmetom preberania, bude ohrozené alebo podstatne zhoršené oproti zmluvne dohodnutému Dielu.
  3. Pre potreby tejto Zmluvy a výkladu jej ustanovení sa vadou rozumie odchýlka v kvalite, kvantite a parametroch Diela, ktoré sú určené všeobecne záväznými technickými normami a príslušnými právnymi predpismi

**Čl. VIII**

**Cena Diela**

* 1. Cena za vykonanie Diela v rozsahu podľa čl. II tejto Zmluvy je stanovená na základe cenovej ponuky Zhotoviteľa predloženej vo verejnom obstarávaní dohodou Zmluvných strán v zmysle zákona č. 18/1996 Z. z. o cenách v znení neskorších predpisov a vyhláškou Ministerstva financií SR č. 87/1996 Z. z.
  2. Zmluvné strany sa dohodli, že cena za vykonanie Diela podľa tejto Zmluvy je určená na základe rozpočtu Zhotoviteľa s výkazom výmer na jednotlivé položky, pričom každá rozpočtová položka sa uvádza s presnosťou na dve desatinné miesta (ďalej ako „**Rozpočet**“). Rozpočet Diela tvorí Prílohu č. 2 tejto Zmluvy.
  3. Cena za vykonanie celého Diela v rozsahu podľa čl. II tejto Zmluvy je Rozpočtom Zhotoviteľa stanovená nasledovne:

Cena bez DPH : - EUR

DPH 20% : - EUR

Celková cena Diela spolu s DPH : **- EUR** (slovom: ----- eur) (ďalej ako „**Cena diela**“).

* 1. Zmluvné strany berú na vedomie, že Cena Diela je dohodnutá ako **konečná a maximálna cena za vykonanie Diela** okrem ods. 8.12 tejto Zmluvy, v ktorej sú už obsiahnuté všetky náklady Zhotoviteľa nevyhnutné k riadnemu a včasnému vykonaniu Diela podľa tejto Zmluvy a jej príloh, a je platná, konečná a nemenná počas celej doby vykonávania Diela.
  2. S ohľadom na ods. 8.4 tejto Zmluvy Zhotoviteľ prehlasuje, že v konečnej Cene Diela sú už zahrnuté všetky Zhotoviteľom predpokladané náklady stavebných prác a materiálov potrebných na vykonanie Diela, počas celej doby vykonávania Diela, vrátane DPH, cla, poistenia a iných poplatkov, vyhotovenia dokumentácie podľa ods. 6.2 tejto Zmluvy, poplatkov za odborné skúšky, merania a certifikáty, ako aj systémovej záruky na zrealizovanú štruktúrovanú kabeláž, nákladov na vybudovanie, prevádzku, údržbu a vypratanie staveniska, za zameranie podzemných sietí, dovoz materiálov, strojov a zariadení staveniska, dopravné náklady, náklady na zabezpečenie dopravnej situácie, bezpečnostné opatrenia, náklady vzniknuté Zhotoviteľovi pri vzniku škody a pri odvracaní hroziacich škôd, náklady na likvidáciu odpadov, ktoré vzniknú pri realizácii Diela, náklady na telefón, energie vrátane všetkých médií potrebných ku komplexným skúškam a náklady, ktoré vzniknú mimo bežný pracovný čas, cez víkendy a v noci. Za správnosť kalkulácie zodpovedá Zhotoviteľ. Z uvedeného dôvodu Zhotoviteľ nemá titulom vykonania Diela okrem Ceny Diela nárok na akúkoľvek inú odmenu alebo iné peňažné či nepeňažné plnenie od Objednávateľa.
  3. Zhotoviteľ prehlasuje, že je na základe Rozpočtu (ktorý tvorí prílohu tejto Zmluvy) schopný zrealizovať Dielo v plnom rozsahu uvedenom v čl. II tejto Zmluvy, v Termíne plnenia a v požadovanej kvalite za Cenu Diela dohodnutú v ods. 8.3 tejto Zmluvy.
  4. Zhotoviteľ nemá nárok na zmenu Ceny Diela z dôvodu vád, rozdielu medzi súpisom prác alebo opomenutí povinností Zhotoviteľa, ktoré mu vyplývali z dôsledného preštudovania rozpočtu pri tvorbe jeho ponuky.
  5. Položkový rozpočet prác spracovaný Zhotoviteľom slúži k preukázaniu objemu vykonaných prác a kvalitatívneho obsahu stavebných prác.
  6. Položky stavebných prác a dodávok, v ktorých nie sú uvedené jednotkové ceny, sa Objednávateľom pri zhotovovaní stavby neuhradia a budú sa považovať za zahrnuté v iných cenách.
  7. Jednotkové ceny, uvedené v Rozpočte, sú pre tú istú položku stavebnej práce a dodávky rovnaké pre celé Dielo.
  8. Zhotoviteľ sa zaväzuje, že nezrealizované práce a dodávky odsúhlasené Objednávateľom, budú z Ceny Diela odpočítané, a to v cene, v akej sú zahrnuté do Rozpočtu.
  9. Zmluvné strany sa dohodli, že zmena Ceny Diela je možná iba v prípade, ak z dôvodu zmeny právnych predpisov upravujúcich výšku sadzby DPH dôjde k zmene aktuálnej sadzby DPH.
  10. Za naviac práce s právom Zhotoviteľa na ich zaplatenie sa nebudú považovať také práce a výkony, ktoré Zhotoviteľ pri spracovaní svojej ponuky mal z pohľadu svojej odbornosti zakalkulovať do Ceny Diela v rozsahu celého Diela. Takéto práce a výkony je Zhotoviteľ povinný vykonávať ako súčasť plnenia podľa tejto Zmluvy na vlastné náklady.
  11. Za práce naviac sa nepovažujú práce, ktoré Zhotoviteľ opomenul zahrnúť do kalkulácie Zhotoviteľa alebo neboli uvedené v Rozpočte a Zhotoviteľ na ne neupozornil pred podpisom tejto Zmluvy, hoci s vykonaním Dielom bezprostredne súvisia , alebo práce uložené správnymi orgánmi ako dôsledok nekvalitného prevedenia prác.

**Čl. IX**

**Platobné podmienky**

9.1       Cena Diela bude zo strany Objednávateľa uhradená na základe:

            a) daňových dokladov - jednotlivých faktúr,  ktoré Zhotoviteľ vystaví a odošle Objednávateľovi priebežne počas realizácie diela, min raz mesačne a po skončení realizácie diela v zmysle odseku 9.5 a 9.6, **alebo**

            b) daňového dokladu – faktúry, ktorú zhotoviteľ vystaví a odošle objednávateľovi po skončení realizácie stavby v zmysle odseku 9.5 a 9.6

9.2       Faktúru Zhotoviteľ doručí v dvoch vyhotoveniach na adresu Objednávateľa, inak sa faktúra nepovažuje za doručenú.

9.3       Faktúra musí obsahovať náležitosti daňového dokladu podľa § 74 ods. 1 zákona NR SR č. 222/2004 Z. z. o dani z pridanej hodnoty v znení neskorších predpisov a špecifikáciu ceny.

9.4       **Lehota splatnosti faktúry je 30 dní odo dňa jej doručenia.** Pre účely tejto Zmluvy sa za deň úhrady považuje deň odoslania príslušnej finančnej sumy z účtu Objednávateľa na účet Zhotoviteľa.

9.5       Zhotoviteľ vystaví faktúru až po odsúhlasení zisťovacieho protokolu a súpisu vykonaných prác. Povinnou prílohou faktúry bude Zmluvnými stranami potvrdený súpis vykonaných prác spolu so zisťovacím protokolom o vykonaných prácach, príslušná fotodokumentácia na CD nosiči podľa čl. IV ods. 4.14 tejto Zmluvy. Zisťovací protokol a súpis vykonaných prác a dodávok podľa Rozpočtu Zhotoviteľa potvrdí Oprávnený zástupca Objednávateľa do 3 pracovných dní od jeho overiteľného doručenia. V prípade, ak so zisťovacím protokolom a/alebo so súpisom vykonaných prác Oprávnený zástupca Objednávateľa, resp. Objednávateľ nesúhlasí, vráti ho v rovnakej lehote Zhotoviteľovi na prepracovanie podľa skutočne realizovaných prác a dodávok. Opravený zisťovací protokol a súpis vykonaných prác, ak bol prepracovaný v súlade s požiadavkami Oprávneného zástupcu Objednávateľa a Objednávateľa, Oprávnený zástupca Objednávateľa odsúhlasí v rovnakej lehote ako pôvodný. Súpis vykonaných prác musí byť zostavený prehľadne, dodržiavať poradie a označenie položiek v súlade s prílohou č. 1 tejto Zmluvy.

9.6       Povinnou prílohou poslednej faktúry vystavenej podľa odseku 9.1 písm. a) a faktúry vystavenej podľa ods. 9.1 písm. b) je aj podpísaný Protokol z Preberacieho konania Diela v origináli.

9.7       Zmluvné strany sa zaväzujú, že počas realizácie Diela nezmenia svoj bežný účet, uvedený v záhlaví tejto Zmluvy, z ktorého sa budú financovať výdavky na vykonanie Diela.

9.8     Objednávateľ vykoná pred prevodom finančných prostriedkov vecnú a formálnu kontrolu faktúry. V prípade, že faktúra nebude obsahovať náležitosti vyžadované právnymi predpismi a náležitosti deklarované v tejto Zmluve, Objednávateľ vráti faktúru Zhotoviteľovi na jej doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením riadnej  faktúry Objednávateľovi.

9.9     Ak sú v Protokole z Preberacieho konania Diela vytýkané vady Diela, ktoré síce nebránia plynulej a bezpečnej prevádzke Diela, avšak Zhotoviteľ sa zaviazal na ich odstránenie v záväznom termíne uvedenom v Protokole, Zmluvné strany sa dohodli a Zhotoviteľ výslovne súhlasí s tým, že Objednávateľ postupne na základe faktúr/y Zhotoviteľa uhradí 95% z fakturovanej sumy Ceny Diela, pričom zostávajúcich 5% bude Zhotoviteľovi vyplatených až po preukázaní splnenia kvalitatívnych parametrov Diela a odstránení všetkých vád a nedorobkov uvedených v Protokole z Preberacieho konania Diela a po potvrdení ich odstránenia Objednávateľom a Osobou vykonávajúcou dozor.

**Čl. X**

**Zodpovednosť za vady a záruka**

* 1. Zhotoviteľ zodpovedá za vady v zmysle § 560 a nasl. Obchodného zákonníka v platnom znení.
  2. Zhotoviteľ zodpovedá za to, že Dielo vykoná podľa podmienok tejto Zmluvy a že pri odovzdaní a počas celej záručnej doby bude mať Dielo všetky vlastnosti uvedené v tejto Zmluve a v jej prílohách.
  3. Zhotoviteľ zodpovedá za vady, ktoré má Dielo v čase jeho odovzdania Objednávateľovi. Vady Diela zrejmé už pri preberaní musí Objednávateľ písomne vytknúť. Za vady, ktoré sa prejavili po odovzdaní prác zodpovedá Zhotoviteľ iba vtedy, ak boli spôsobené porušením jeho povinnosti.
  4. Zhotoviteľ nezodpovedá za vady, ktoré boli spôsobené použitím vecí a podkladov prevzatých od Objednávateľa, ak Zhotoviteľ ani po vynaložení všetkej odbornej starostlivosti nemohol zistiť ich nevhodnosť alebo upozornil na ne písomne Objednávateľa a ten na ich použití trval.
  5. Záručná doba za vykonané práce je **60 mesiacov** a začína plynúť odo dňa odovzdania a prevzatia Diela na základe Protokolu podľa čl. VI tejto Zmluvy.
  6. Zmluvné strany sa dohodli, že v prípade, že sa na Diele vyskytne vada počas záručnej doby, má Objednávateľ právo požadovať od Zhotoviteľa niektorý z nárokov podľa § 436 a nasl. Obchodného zákonníka, najmä je oprávnený požadovať bezodplatné odstránenie vady a Zhotoviteľ je povinný vadu na Diele bezodplatne odstrániť.
  7. Zhotoviteľ sa zaväzuje odstrániť prípadné vady alebo nedorobky Diela bez zbytočného odkladu, **najneskôr do 7 kalendárnychdní** od prevzatia písomného uplatnenia oprávnenej reklamácie Objednávateľa resp. vykonaného záznamu v Protokole z Preberacieho konania Diela. Ak si odstránenie vady vyžaduje dlhšie časové rozpätie, Zhotoviteľ je povinný písomne oznámiť Objednávateľovi termín odstránenia vady so zdôvodnením. V prípade, ak Zhotoviteľ vady neodstráni v uvedenej lehote, má Objednávateľ právo vady odstrániť na náklady Zhotoviteľa treťou osobou.
  8. Záručná doba neplynie v čase, kedy Objednávateľ nemohol Dielo užívať pre vady, za ktoré zodpovedá Zhotoviteľ.
  9. Ak Zhotoviteľ neodpovie písomne Objednávateľovi na doručenú reklamáciu vady Diela **do 7 kalendárnych dní** alebo vadu neodstráni v lehote uvedenej v ods. 10.7 tohto článku Zmluvy, považuje sa takéto konanie za súhlas Zhotoviteľa s oprávnenosťou takto reklamovanej vady. V tomto prípade, má Objednávateľ právo odstrániť vady a nedorobky na náklady Zhotoviteľa prostredníctvom tretej osoby.

**Čl. XI**

**Zmluvné pokuty a sankcie**

* 1. V prípade porušenia záväzkov Zhotoviteľa z tejto Zmluvy má Objednávateľ právo požadovať od Zhotoviteľa zaplatenie zmluvných pokút uvedených v tejto Zmluve.
  2. V prípade omeškania s prevzatím alebo vyprataním staveniska Zhotoviteľom si Objednávateľ môže voči Zhotoviteľovi uplatniť zmluvnú pokutu **vo výške 0,20% z Ceny diela** za každý začatý deň omeškania.
  3. V prípade porušenia záväzku Zhotoviteľa zhotoviť Dielo (alebo jeho časť) v Termíne plnenia Diela stanoveného touto Zmluvou a/alebo v termínoch stanovených Harmonogramom prác, má Objednávateľ právo požadovať od Zhotoviteľa zaplatenie zmluvnej pokuty **vo výške** **0,25% z Ceny Diela** za každý začatý deň omeškania, a to až do úplného dokončenia Diela, resp. jeho časti.
  4. V prípade porušenia záväzku Zhotoviteľa odstrániť vady a nedorobky zistené v Preberacom konaní Diela alebo záručné vady Diela v stanovených termínoch, má Objednávateľ právo požadovať od Zhotoviteľa zaplatenie zmluvnej pokuty **vo výške 0,25% z Ceny diela** za každú vadu a/alebo nedorobok (uplatnenú v rámci reklamácie) a za každý začatý deň omeškania oproti dohodnutému termínu pre odstránenie vád, a to až do úplného odstránenia vád.
  5. V prípade, ak Zhotoviteľ bez zavinenia Objednávateľa poruší čl. III ods. 3.4 tejto Zmluvy, má Objednávateľ právo uplatniť si u Zhotoviteľa nárok na zmluvnú pokutu **vo výške 10% z Ceny Diela.**
  6. V prípade, ak si Zhotoviteľ nesplní svoju povinnosť v zmysle **čl. III ods. 3.6** Zmluvy a bezodkladne neinformuje Objednávateľa o dôvodoch prerušenia alebo pozastavenia prác a dôvody prerušenia alebo pozastavenia prác nebudú objektívneho charakteru, resp. Zhotoviteľ mohol svojou činnosťou predchádzať vzniku týchto dôvodov, má Objednávateľ nárok na zmluvnú pokutu **vo výške 7%** **z Ceny Diela**.
  7. V prípade, ak Zhotoviteľ nedodržuje technologické postupy a neplní kvalitatívno-technické parametre a podmienky zhotovenia diela, ktoré boli stanovené Zmluvou, internými predpismi Objednávateľa s ktorými bol Zhotoviteľ oboznámený, platnými technickými normami a všeobecne záväznými právnymi predpismi, má Objednávateľ právo na zaplatenie zmluvnej pokuty **vo výške 0,20%** **z Ceny Diela** za každé porušenie svojej povinnosti.
  8. V prípade, ak Zhotoviteľ nezabezpečil odpady pred znehodnotením, odcudzením alebo iným nežiadúcim únikom (čl. IV ods. 4.16 a čl. VI ods. 6.2 písm. e) Zmluvy), zaplatí Objednávateľovi zmluvnú pokutu **vo výške 0,20% z Ceny Diela** za každý jednotlivý prípad porušenia. Zaplatením zmluvnej pokuty sa Zhotoviteľ nezbaví povinnosti nahradiť Objednávateľovi prípadnú škodu, ktorá Objednávateľovi vznikla v dôsledku porušenia tejto povinnosti Zhotoviteľa.
  9. V prípade nesplnenia niektorej z povinností Zhotoviteľa podľa čl. XII ods. 12.5 Zmluvy, je Zhotoviteľ povinný zaplatiť Objednávateľovi zmluvnú pokutu **vo výške 0,50%** **z Ceny Diela** za každé takéto nesplnenie povinnosti.
  10. Zmluvné pokuty podľa tohto článku Zmluvy sa Zhotoviteľ zaväzuje zaplatiť Objednávateľovi v lehote **do 7 kalendárnych dní** odo dňa jej písomného uplatnenia Objednávateľom.
  11. Zmluvné strany prehlasujú, že výška dohodnutých zmluvných pokút, najmä zmluvná pokuta uvedená v ods. 11.3 tohto článku Zmluvy je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.
  12. Objednávateľ zaplatí Zhotoviteľovi úrok z omeškania v zmysle všeobecne záväzného platného právneho predpisu z dlžnej sumy v prípade jeho omeškania so zaplatením faktúry, a to za každý deň omeškania.
  13. Zaplatením zmluvnej pokuty a úrokov z omeškania nie je dotknuté právo ktorejkoľvek Zmluvnej strany na náhradu škody v jej plnej výške nad rámec a popri zmluvnej pokute.
  14. Zhotoviteľ zodpovedá za porušenie svojich povinností vyplývajúcich mu z tejto Zmluvy a je povinný nahradiť Objednávateľovi škodu tým spôsobenú, okrem prípadu, ak bolo porušenie povinností spôsobené okolnosťami vylučujúcimi zodpovednosť.
  15. Zhotoviteľ zodpovedá aj za prípadné škody a uplatnené sankcie orgánov a organizácii, ktoré počas realizácie Diela podľa tejto Zmluvy spôsobí.

**Čl. XII**

**Odstúpenie od Zmluvy**

12.1 Objednávateľ je oprávnený odstúpiť od Zmluvy, ak dôjde k podstatnému porušeniu Zmluvy zo strany Zhotoviteľa. Za podstatné porušenie Zmluvy sa považuje:

* 1. ak Zhotoviteľ pred začatím vykonávania Diela nepreukáže Objednávateľovi, že má uzatvorenú poistnú zmluvu pre prípad zodpovednosti za škodu v súlade s čl. IV ods. 4.20 tejto Zmluvy,
  2. ak Zhotoviteľ v rozpore s ustanoveniami Zmluvy nezačal alebo zastavil vykonávanie Diela, alebo inak prejavil svoj úmysel nepokračovať v plnení Zmluvy, a to napriek predchádzajúcej písomnej výzve Objednávateľa na pokračovanie vo vykonávaní Diela **najneskôr v lehote 7 kalendárnych dní po doručení písomnej výzvy zhotoviteľovi**,
  3. ak Zhotoviteľ opakovane alebo úmyselne porušuje svoje povinnosti podľa tejto Zmluvy, napriek predchádzajúcej písomnej výzve Objednávateľa na nápravu,
  4. začatie vykonávania Diela pred odovzdaním staveniska podľa čl. IV ods. 4.1 tejto Zmluvy.
  5. Odstúpenie od Zmluvy sa musí uskutočniť písomne a jeho účinky nastávajú jeho doručením Zhotoviteľovi na adresu uvedenú v záhlaví tejto Zmluvy. Odstúpením od Zmluvy zanikajú všetky práva a povinnosti Zmluvných strán zo Zmluvy s výnimkou záväzkov Zhotoviteľa podľa čl. XI tejto Zmluvy.
  6. Odstúpenie od Zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
  7. Zmluvné strany sa dohodli, že aplikácia ustanovenia § 351 ods. 2 Obchodného zákonníka je pri odstúpení od Zmluvy podľa tohto článku Zmluvy vylúčená, t. j. Zhotoviteľ bude v prípade odstúpenia Objednávateľa od Zmluvy fakturovať Objednávateľovi len skutočne, preukázateľne a riadne vykonané stavebné práce podľa súpisu položiek odsúhlasených Objednávateľom.
  8. Po odstúpení od Zmluvy je Zhotoviteľ povinný:

1. počínať si tak, aby sa zabránilo škode bezprostredne hroziacej Objednávateľovi nedokončením Diela, príp. minimalizovať straty a za týmto účelom vykonať všetky potrebné opatrenia;
2. odovzdať Objednávateľovi všetky potrebné podklady potrebné na dokončenie Diela, ako aj podklady, ktoré Zhotoviteľ získal v rozsahu Objednávateľom poskytnutej súčinnosti a podklady potrebné pre prevádzkovanie Diela a v súvislosti s ním, vrátane manuálov, certifikátov, protokolov, revízií a pod.;
3. vypratanie staveniska do 10 kalendárnych dní od vykonania opatrení podľa písm. a) tohto odseku Zmluvy;
4. informovať Objednávateľa o všetkých skutočnostiach nevyhnutných pre riadne a kvalitné dokončenie Diela.

12.6 V prípade ukončenia zmluvného vzťahu z dôvodu odstúpenia od Zmluvy v súlade s týmto článkom, Zhotoviteľ v plnej miere zodpovedá za vady a nedorobky a preberá záruku za vykonanú časť Diela v súlade s čl. X tejto Zmluvy.

**Čl. XIII Ochrana osobných údajov**

1. Zmluvné strany dodržiavajú pri spracúvaní osobných údajov ustanovenia Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov, ďalej len „Nariadenie“) a zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon“). Podľa tejto Zmluvy sa obe Zmluvné strany považujú za prevádzkovateľov vo vzťahu k osobným údajom kontaktných osôb a ďalších spolupracujúcich osôb uvedených v tejto Zmluve alebo potrebných na plnenie tejto Zmluvy.
2. Zmluvné strany spracúvajú tieto osobné údaje kontaktných osôb:  meno, priezvisko, titul, e-mailová adresa, telefónne číslo, firemná adresa, pracovná pozícia/funkcia, podpis; Zmluvné strany prehlasujú, že majú právny základ na poskytnutie (prenos) osobných údajov a dotknutá osoba bola informovaná o poskytnutí osobných údajov druhej Zmluvnej strane. Vyhlásenie o spracúvaní osobných údajov obsahuje náležitosti vyžadované Nariadením resp. Zákonom.
3. Na základe žiadosti Zmluvnej strany sa zaväzuje druhá Zmluvná strana kedykoľvek preukázať poskytnutie informácií o spracúvaní osobných údajov vrátane prenosu osobných údajov v zmysle vyššie uvedených ustanovení.

**Čl. XIV Spoločné a záverečné ustanovenia**

1. Záväzkový vzťah Zmluvných strán vzniknutý na základe tejto Zmluvy sa riadi ustanoveniami Obchodného zákonníka,  nakoľko ide o vzťah subjektov, ktorý spadá automaticky pod vzťahy uvedené v ustanovení § 261 ods. 2 Obchodného zákonníka.
2. Zmluvu je možné meniť alebo dopĺňať jedine formou písomných a očíslovaných dodatkov, odsúhlasených a riadne podpísaných oboma Zmluvnými stranami a za podmienok ustanovených v §18 ods. 1 a 3 Zákona o verejnom obstarávaní v znení neskorších predpisov.
3. Zmluva je vyhotovená v šiestich exemplároch, z ktorých po podpísaní obdrží Objednávateľ štyri a Zhotoviteľ dve vyhotovenia.
4. Zhotoviteľ vyhlasuje, že súhlasí s podmienkami určenými Objednávateľom v tejto Zmluve.
5. Zmluva nadobúda platnosť dňom podpisu obidvomi Zmluvnými stranami a účinnosť dňom nasledujúcim po dni zverejnenia v Centrálnom registri zmlúv. Zmluvné strany berú na vedomie, že ak by nedošlo k zverejneniu tejto Zmluvy v lehote do 3 mesiacov od jej uzavretia, platí, že k uzavretiu Zmluvy nedošlo zo zákona.
6. Neoddeliteľnou súčasťou tejto Zmluvy je:

Príloha č. 1 – Opis predmetu zákazky

Príloha č. 2 – Položkový Rozpočet

Príloha č. 3 - Harmonogram prác

1. Zmluvné strany sa zaväzujú riešiť prípadné spory vyplývajúce z tejto zmluvy obligátne formou zmieru prostredníctvom štatutárnych zástupcov Zmluvných strán. V prípade, že sa spor nevyrieši zmierom, je oprávnená hociktorá zo Zmluvných strán požiadať o rozhodnutie sporu príslušný súd v SR podľa ustanovení zák. č. 160/2015 Z. z. Civilný sporový poriadok v znení neskorších predpisov.
2. Akúkoľvek vzájomnú korešpondenciu si budú Zmluvné strany doručovať písomne, a to osobne, kuriérom alebo poštou na adresu uvedenú v záhlaví tejto Zmluvy. V prípade zmeny adresy niektorej zo Zmluvných strán je táto Zmluvná strana predmetnú zmenu druhej Zmluvnej strane povinná bezodkladne oznámiť; dovtedy platí adresa uvedená v záhlaví tejto Zmluvy. Odoprenie prevzatia a neprevzatie zásielky v úložnej dobe sa považuje za jej doručenie, a to dňom odopretia alebo na tretí deň od uloženia zásielky na pošte počas úložnej doby, a to aj v prípade, ak sa adresát o nej nedozvedel.
3. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej že táto Zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.

V ............. , dňa: V Nových Zámkoch, dňa:

..................................................... .............................................................

*Za zhotoviteľa Za objednávateľa*

*Meno a priezvisko a funkcia osoby* ***Ing. Peter Mészáros***

*oprávnenej konať v mene zhotoviteľa riaditeľ*

*(doplní uchádzač)*

***Príloha č. 1***

|  |  |  |  |  |  |  |  |
| --- | --- | --- | --- | --- | --- | --- | --- |
| **Opis predmetu zákazky** | |  | | | | | |
|  |  | |  |  |  |  |  |

***Príloha č. 2***

**Položkový Rozpočet**

***Príloha č. 3***

**Harmonogram prác**